Broj: UPI 05/2-02-19-5-181/21 MK

Datum: 13.12.2021.godine

Federalno ministarstvo okoliša i turizma, na osnovu člana 89. stav (1) Zakona o zaštiti okoliša („Službene novine Federacije BiH“, broj 15/21) i člana 13. st. (7) Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera („Službene novine Federacije BiH“ broj 51/21) (u daljem tekstu: Pravilnik), rješavajući po zahtjevu operatera Interpromet d.o.o. Vitez u predmetu izdavanja okolišne dozvole, donosi:

**RJEŠENJE**

**1. Izdaje se okolišna dozvola** operateru Interpromet d.o.o. Vitez za skladišta eksploziva koja su locirana u uređenom industrijskom krugu na adresi Brizjak – Divjak bb. Zemljišni kompleks na kojem se nalaze skladišta eksplozivnih tvari, u kojima se obavlja skladištenje i promet eksplozivnih tvari označeni na katastarskim parcelama br. 208/1, 208/2, 208/3, 208/4, 209, 210/1, 210/2, 210/3, 211/2, 213/2, 214/1, 214/2, 214/3,215/1, 215/2, 216 katastarska općina Donja Večeriska, općina Vitez te 1791/2, 1791/3,1794/1, 1794/2, 1794/3,1795/2, 1800/2, 1880/2, 1880/4, 1880/5 katastarska općina Mošunj, općina Vitez. Kompleks od osam skladišta eksplozivnih tvari komunikacijski je putem lokalne asfaltne prometnice povezan na magistralnu prometnicu M5.

**2. Objekti za koje se izdaje okolišna dozvola**

Interpromet d.o.o. Vitez pri obavljanju djelatnosti prometa eksplozivnih tvari koristi skladišta koja se nalaze u krugu PS Vitezit d.o.o. Vitez, kupovinom predmetnih skladišta i stavljanja istih u funkciju osigurava stabilnije poslovanje i snabdijevanje tržišta BiH eksplozivnim sredstvima.

Pogon je ograđen bodljikavom žicom, opremljen sa videonazorom. Komunikacija unutar pogona odvija se asfaltnim prometnicama, a objekti su raspoređeni na naćin da su osigurane sigurnosne razdaljine između skladišta:

- Skladište eksplozivnih sredstava- šifra R-10

- Skladište eksplozivnih sredstava- šifra R-11

- Skladište eksplozivnih sredstava- šifra R-111

- Skladište eksplozivnih sredstava- šifra R-211

- Skladište eksplozivnih sredstava- šifra R-311

- Skladište eksplozivnih sredstava- šifra R-514

- Skladište eksplozivnih sredstava- šifra R-614

Djelatnost poduzeća se svodi na kupovinu tvorničkih upakiranih eksplozivnih tvari, te skladištenje istih odakle se vrši distribucija prema krajnjim kupcima-korisnicima.

Za distribuciju eksplozivnih tvari privrednog društva „INTERPROMET“ d.o.o. Vitez koristi vlastiti vozni park.

Manipulacija eksplozivnim tvarima vrši se ručnim paletarom, a ista se dopremaju i otpremaju najvećim dijelom na euro paletama, dok se manji dio odvija ručnom manipulacijom.

Za obavljanje djelatnosti poduzeće ima stručni kadar koji je osposobljen za:

- rukovanje eksplozivnim tvarima i

- prometovanje eksplozivnim tvarima.

Skladišta zadovoljavaju opće uvjete sigurne udaljenosti, otpornosti na požar, ugrađene opreme izvedene na način da se spriječi unutrašnje i vanjsko iskrenje, sa mogućnosti prirodnog provjetravanja, zaštite od provala i krađa, od atmosferskih uticaja (padavine, atmosferska pražnjenje i sl.). Skladište je opremljeno odgovarajućim uređajima i sredstvima za gašenje požara.

**3. Osnov za postupanje**

Predmetno skladište u skladu sa stavom (1) člana 102. i stavom (1) člana 107. Zakona o zaštiti okoliša („Službene novine Federacije BiH“, broj: 15/21) skladište eksploziva Interpromet d.o.o. Vitez pripada **višem razredu** skladišta (50 ili 125 t po skladištu) u skladu sa Prilogom Ia., Dio 1. kolona 3. i Dio 2. kolona 3. Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", broj: 51/21).

Tablica 1. Opasne supstance prema zakonskim propisma

|  |  |  |
| --- | --- | --- |
| Kolona 1. | Kolona 2.  | Kolona 3.  |
| Rednibroj | Kategorije opasnih supstanci | Donje granične količine opasnih supstanci (u tonama) |
|  |  | male količine | velike količine |
|  | Odjeljak P – FIZIČKE OPASNOSTI |  |  |
| 4. | P1a EKSPLOZIVI (vidi Uputu 8. ovoga Priloga)— Nestabilni eksplozivi ili— Eksplozivi, odlomci 1.1., 1.2., 1.3., 1.5. ili 1.6., ili— Supstance ili smjese koje imaju eksplozivne osobine u skladu sa metodom A.14 Uredbe Komisije (EZ) br. 440/2008 od 30. maja 2008. o utvrđivanju ispitnih metoda u skladu sa Uredbom (EZ) br. 1907/2006 Evropskoga parlamenta i Vijeća o registraciji, evaluaciji, autorizaciji i ograničavanju hemikalija (REACH) (Tekst značajan za EGP) (SL L 142, 31.5.2008., str. 1.) (vidi Uputu 9. ovoga Priloga) i ne pripadaju razredima opasnosti organskih peroksida ili samoreagirajućih supstanci i smjesa | 10 | **50** |
| 5. | P1b EKSPLOZIVI (vidjeti bilješku 8.) Eksplozivi, pododjeljak 1.4. (vidjeti bilješku 10.) | 50 | **200** |

## 3.1. Obveza izrade Izvješća o stanju sigurnosti

U skladu sa stavom (1) člana 102. i stavom (1) člana 107. Zakona o zaštiti okoliša („Službene novine Federacije BiH“, broj: 15/21), ukoliko operater utvrdi da je u njegovom pogonu, postrojenju i/ili skladištu prisutna velika količina opasne supstance, odnosno da pogon, postrojenje i/ili skladište pripada višem razredu u skladu sa Prilogom Ia., Dio 1. kolona 3. i Dio 2. kolona 3.  Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", broj: 51/21), osim dokumenata iz čl. 7. i 8. Pravilnika, obaveza skladišta opasnih supstanci koje mogu izazvati nesreće većih razmjera operater je dužan izraditi i:

* Izvješće o stanju sigurnosti:
* Informaciju o sigurnosnim mjerama i
* Unutrašnji plan intervencija.

**4. Sadržaj Izvješa o stanju sigurnosti**

Izvješće o stanju sigurnosti izrađeno je u listopadu 2021. godine koji je utvrđena opasnost od nesreća većih razmjera te na temelju istog osiguran sistem upravljanja sigurnošću unutar lokacije skladišta na kojem može doći do nesreće većih razmjera i to: skladišni prostor u kojem se nalaze eksplozivne tvari, manipulativne površine na kojima se vrši utovar-istovar eksplozivnih tvari i transportne puteve unutar lokacije.

Operater je izvršio analizu i procjenu rizika od nastanka većih nesreća u sklopu čega je razradio tri moguća scenarija velikih nesreća. Događaji koji nakon analize imaju prihvatljiv rizik, s obzirom da su poduzete dovoljne mjere za smanjenje razine rizika u privrednom društvu INTERPROMET d.o.o. Vitez od neželjene situacije.

Kriterij za odabir većih iznenadnih događaja su:

* Svaki požar, eksplozija ili nekontrolirano propuštanje u okoliš opasnih tvari iznad 5 % količina temeljem popisa iz Pravilnika;
* Iznenadni događaj koji za posljedicu mogu imati: Smrtnu povredu;
* Povrede 6 ili više osoba na postrojenju s potrebom hospitalizacije više od 24 h;
* Jedna osoba u zoni od rizika hospitalizirana više od 24 h;
* Oštećenje jednog ili više objekata za boravak osoba u zoni rizika;
* Evakuacija/zbrinjavanje više osoba iznad 2 h (broj osoba x broj sati = 500);
* Prekid snabdijevanja osnovnim energentima zoni rizika više od 2 h za više osoba (broj osoba x broj sati = 1000).

Procjena učestalosti i mogućih posljedica događaja se temelji na:

* Podacima o dosadašnjim događajima iz statističkih podataka i dostupnih podataka za slična postrojenja;
* Podacima o broju i učestalosti radnih operacija na lokaciji privrednog društva Interpromet d.o.o. Vitez;
* Provedenim tehničkim i organizacijskim mjerama za smanjenje mogućnosti nastanka i ublažavanje posljedica neželjenih događaja;
* Karakteristikama pojedinih opasnih tvari iz procesa, prosječnim meteorološkim uvjetima za područje postrojenja, prosječnom broju spojnih mjesta na instaliranoj opremi privrednog društva Interpromet d.o.o. Vitez itd.
* Za sve iznenadne događaje koji su prepoznati i smješteni u crvenom i žutom području potrebno je izvršiti detaljniju analizu poduzetih mjera temeljem zakonskih i podzakonskih propisa i prihvatljive prakse kako bi se utvrdilo u kojoj mjeri je poslodavac osigurao primjenu najbolje dostupne tehnologije i prakse po pitanju sigurnosti postrojenja .
* Poduzete tehničke i organizacijske mjere bitno umanjuju moguću učestalost i posljedice iznenadnog događaja.
* Početni podaci za analizu rizika temelje se na dostupnim podacima lokacije i statističkim podacima za slična postrojenja, prikupljenih iz raznih izvora.

**5. Uslovi i mjere za sprečavanje nesreća većih razmjera**

Izvješćem o stanju sigurnosti, operater je dokazao:

1. da je započeo sa primjenom Plana sprečavanja nesreća većih razmjera i sistema upravljanja sigurnošću za njegovo provođenje u skladu sa informacijama utvrđenim u stavku (4) članka 8.  Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", broj: 51/21);
2. da je identifikovao opasnosti od nesreća većih razmjera i mogući scenariji nesreće većih razmjera, te da su preduzete potrebne mjere da bi se te nesreće spriječile i da bi se ograničile njihove posljedice za zdravlje ljudi i okoliš;
3. da vodi računa o dovoljnoj sigurnosti i pouzdanosti pri projektovanju, izgradnji, funkcionisanju i održavanju svakog pogona, postrojenja, skladišta, opreme i infrastrukture za njegovo funkcioniranje, koji su povezani sa opasnostima od nesreća većih razmjera unutar objekta;
4. da je izradio unutrašnji planovi za slučaj opasnosti i pružanja informacija da bi omogućio izradu vanjskog plana za slučaj opasnosti;
5. pružio dovoljno informacija nadležnom organu da bi omogućio donošenje odluka u pogledu identifikacije novih aktivnosti ili promjena na postojećim objektima.

## 5.1. Mogući uzroci opasnosti od vanrednog događaja

Uzroke opasnosti od vanrednog događaja moguće je procijeniti na osnovu prisustva - zastupljenosti vrste i količine različitih materijala koji se koriste u tehnološkom procesu i tehničkih karakteristika pojedinih uređaja.

Najčešći uzroci su:

* nepažnja, nemar ili nebriga pri radu ili nepravilno rukovanje;
* nepoštivanje tehnoloških uputstava i procedura u tehnološkom procesu proizvodnje;
* oštećenja na pojedinim uređajima ;
* tehnološke eksplozije, požari ili uopće eksplozije;
* drugi uzroci, potresi, diverzije i sl.

Oko pojasa skladišta (i bivše tvornice Vitezit) postoji sigurnosni pojas unutar kojeg nije dozvoljena nikakva gradnja.

- U redovnom radu skladištenja i transporta uz postupanje po uputama za siguran način postupanja i rada i uz pridržavanje mjera sigurnosti i zaštite , uz redovno održavanje uređaja, objekata i druge opreme ne bi smjelo dolaziti do nesreća većih razmjera.

- Najgori mogući scenarij može nastati uslijed organiziranog kriminala, terorizma, sabotaže, psihičke nestabilnosti zaposlenika i sl, zatim zbog urušavanja objekta, oštećenja gromobranske instalacije ili zemljotresa, a ova vjerojatnoća iznosi 10-6 nesreća godišnje. Scenariji mogućih nesreća dati su u izvješću o stanju sigurnosti, a preventivne mjere za suzbijanje rizika i svođenje na najmanju moguću mjeru kao i ograničavanje eventualnih posljedica nesreće, dokumentirano je u priloženoj dokumentaciji koja se mora redovno ažurirati.

- Svi radnici u skladištu moraju redovno prolaziti radno osposobljavanje za rukovanje sa eksplozivom i moraju posjedovati uvjerenje o zdravstvenoj sposobnosti radnika od ovlaštene specijalističke medicine rada.

- Operater mora redovno organizirati vježbe evakuacije i spašavanja o čemu sačinjava zapisnik.

- Operater je obavezan skladištiti eksplozivne suspstance u originalnom pakovanju, zatim smještati ih na paletama i grupirati u stokovima. Omogućiti nesmetan prilaz ambalaži sa eksplozivnim supstancama koje moraju biti složene po vrstama i serijama, sa čitljivim natpisima.

- Na vratima skladišta postaviti piktograme opasnosti u skladu sa sigurnosno-tehničkim listovima za eksplozivne supstance.

- U preventivne mjere spada sistem za dojavu i gašenje požara i sistem obavještavanja Kantonalnog štaba civilne zaštite SBK i ostalih institucija kod nesreće većih razmjera. U slučaju manjih nekontroliranih događaja i nesreća koje operater može riješiti vlastitim zaposlenicima, opremom i sredstvima unutar kruga skladišta, dužan je angažirati nadležnu službu za provođenje mjera sprečavanja širenja posljedica akcidentne nesreće.

- Operator skladišta Interpromet d.o.o. Vitez je izradio sva potrebna dokumenta vezano za sprečavanje nesreća većih razmjera koja su obavezujuća za sve zaposlenike i kooperante. Sistem sigurnosti se bazira na tehničkim mjerama zaštite na način što se ugrađuje oprema sa suvremenim tehničkim rješenjima vezanim za sigurnost rada uz adekvatne organizacijske mjere zaštite koje osiguravaju efikasan rad svih zaposlenika. Oprema se mora redovno ispitivati i održavati u ispravnom stanju i mora biti funkcionalna u roku koji je predviđenim posebnim zakonima i podzakonskim propisima i na osnovu internih akata operatera Interpromet d.o.o. Vitez.

- U blizini skladišta eksploziva nema objekata koji bi svojom djelatnošću bili od značaja u smislu doprinosa domino efektu u smislu člana 112. Zakona o zaštiti okoliša.

- Osnovna djelatnost na lokaciji skladišta je skladištenje eksplozivnih supstanci i njihov transport. Oko objekata za skladištenje eksplozivnih supstanci izgrađeni su zaštitni zemljani nasipi.

- Skladišta zadovoljavaju opće uvjete sigurne udaljenosti, otpornosti na požar, ugrađene opreme izvedene na način da se spriječi unutrašnje i vanjsko iskrenje, sa mogućnosti prirodnog provjetravanja, zaštite od provala i krađa, od atmosferskih utjecaja (padavine, atmosferska pražnjenje i sl.). Skladište je opremljeno odgovarajućim uređajima i sredstvima za gašenje požara.

**6. Procjena rizika**

U najgorem mogućem slučaju nesreće većih razmjera procijenjena je vjerojatnost nastanka najgoreg mogućeg slučaja koji iznosi 10-5 nesreća godišnje (rizik 3. nivoa - gotovo nemoguće (tačka 4.13. Procjena rizika Izvješa o stanju sigurnosti).

**7. Obaveze ažuriranja dokumentacije**

**7.1. Obaveza ažuriranja Izvješća o stanju sigurnosti u skladu sa** stavkom (2) članka 107. Zakona i članka 13. Pravilnika, operater je dužan ažurirati, te u tom smislu izvršiti dopune podataka i informacija, i to:

a) svakih 5 godina od posljednjeg Izvješća o stanju sigurnosti,

b) bez odlaganja, u slučaju bilo kakve promjene, rekonstrukcije uključujući i slučaj prestanka rada pogona/postrojenja/skladišta, a najkasnije u roku od 60 dana od značajne promjene:

– u postrojenju;

– u skladišnom prostoru;

– u postupku u kojem se koristi opasna tvar;

– u količini, prirodi, agregatnom stanju opasne tvari u poređenju sa podatcima sadržanim u postojećem Izvješću o stanju sigurnosti;

c) u bilo koje drugo vrijeme na inicijativu operatera ili na zahtjev Federalnog ministarstva:

– iz razloga uzimanja u obzir saznanja o novim činjenicama ili novim tehnološkim spoznajama o sigurnosnim pitanjima, uključujući spoznaje koje proizlaze iz analize nesreća ili, u mjeri u kojoj je to moguće, iz izbjegnutih nesreća;

– u slučaju bilo kakvih saznanja i pretpostavki o promjenama glede mogućih bitnih posljedica u vezi s opasnostima povezanima sa nesrećom većih razmjera.

Ukoliko se informacije sadržane u Izvješću o stanju sigurnosti nisu mijenjale, operater nije obavezan dostaviti Izvješće u ostavljenom roku, ali je istovremeno dužan o tome obavijestiti Federalno ministarstvo u okviru Informacije o sigurnosnim mjerama, u skladu sa članom 110. Zakona.

**7.2. Obaveza ažuriranja Informacije o stanju sigurnosti** propisana je stavkom (2) člankom 110 Zakona u slučaju promjene u radu u roku od šest mjeseci nakon nastale promjene, te ponovo razmatra svake treće godine.

**7.3. Obaveza ažuriranja Unutarnjeg plana intervencija** vrši se u skladu sa stavkom (5) članak 14. je svake treće godine ili u slučaju promjene u radu u roku od šest mjeseci nakon nastale promjene.

**8.** Izvješće o stanju sigurnosti, Informaciju o sigurnosnim mjerama i Unutrašnji plan intervencija su obavezni prilozi ovog rješenja o okolinskoj dozvoli-suglasnosti na Izvješće o stanju sigurnosti.

**9.** Dozvola/suglasnost se izdaje **na period od pet godina uz poštivanje obaveza ažuriranja iz tačke 8. ovog Rješenja**, a svake pete godine vrši se obnova na način utvrđen u članu 93. Zakona.

**10.** Ovo rješenje se upisuje u **registar izdatih okolinskih dozvola.**

**Obrazloženje**

Operator Interpromet d.o.o. Vitez podnio je 17.08. 2021. godine godine Federalnom ministarstvu okoliša i turizma zahtjev za izdavanje okolinske dozvole za skladištenje eksplozivnih materija lociranih u industrijskoj zoni na lokaciji Brizjak – Donja Večirska.

Pravni osnov za postupanje po zahtjevu sadržan je u stavkom (1) članka 102. i stavku (1) članka 107. Zakona o zaštiti okoliša („Službene novine Federacije BiH“, broj: 15/21), prema kojem skladište eksploziva Interpromet d.o.o. Vitez pripada višem razredu (50 ili 125 t eksploziva po skladištu) pogona, postrojenja i/ili skladišta u kojem su opasne supstance prisutne u količinama koje su jednake ili veće od količina navedenih u Prilogu Ia. Dio 1. kolona 3. ili Prilogu Ia. Dio 2. kolona 3 Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", broj: 51/21).

U skladu sa čl. 102. do 113. Zakonom o zaštiti okoliša („Službene novine Federacije BiH“, broj: 15/21), uz pisani dopis kojim se traži izdavanje okolišne dozvole/suglasnosti dostavljena je sljedeća dokumentacija:

* Obavještenje o skladištu koje može izazavati nesreće većih razmjera (sukladno članku 7. Pravilnika)
* Izvještaj o stanju sigurnosti (sukladno članku 10. Pravilnika)
* Informacija o sigurnosnim mjerama (sukladno članku 16. Pravilnika)
* Unutrašnji plan inetrevencija (sukladno članku 14. Pravilnika).

koje je izradio je operator - Interpromet d.o.o. Vitez.

Postupak rješavanja podnešenog zahtjeva izvršen je prema odredbama čl. 102. do 113. Zakona i odredbama čl 7., 8. 10. 14. i 16. Pravilnika. U tom postupku izvršen je uvid u dostavljenu dokumentaciju, njen sadržaj i da li je odgovoreno po svim stavkama o sadržaju, te utvrđeno je da je dokumentacija podnesena na propisanim obrascima i da sadrži sve podatke utvrđene Zakonom i Pravilnokom, kao i izjava podnosioca zahtjeva data prema članu 7. stav (2) Pravilnika, tj. na obrascu Priloga IV Pravilnika.

 Na osnovu podataka sadržanih u priloženoj dokumentacije utvrđeno je da skladišta spadaju u Prilogu Ia. Dio 1. kolona 3. ili Prilogu Ia. Dio 2. kolona 3 Pravilnika i po tom osnovu rješavanje podnešenog zahtjeva spada u nadležnost Federalnog ministarstva okoliša i turizma kako je utvrđeno u članu 102. i 103. Zakona. U okviru utvrđivanja činjeničnog stanja Ministarstvo je provelo radnje na učešću javnosti u rješavanju zahtjeva stranke koje su utvrđene u članu 88. Zakona.

Pri donošenju odluke kao u dispozitivu ovog rješenja Federalno ministarstvo okoliša i turizma cijenilo je kao relevantne slijedeće dostavljene dokaze:

* Izvod iz prostorno planske dokumentacije,
* Procjena ugroženosti od požara i
* Plan zaštite od požara.

Federalno ministarstvo je dopisom o pokrenutom upravnom postupku, a zbog obaveze uključivanja javnosti, obavijestilo Općinu Vitez i Federalnu upravu civilne zaštite.

Federalna uprava civilne zaštite, iako je to propisano članom 113. Zakona da je ista nadležna na osnovu unutrašnjeg plana intervencije sa sadržanim mjerama koje će se poduzeti u slučaju nesreće većih razmjera izraditi vanjske planove intervencije za mjere koje će se poduzeti izvan pogona i postrojenja/skladišta, dopisom broj 05-02-2-432/2021 od 29.11.2021. godine odgovorila da Uprava nije nadležna za davanje mišljenja jer odredbe navedenog Zakona i Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", broj: 51/21) nisu usklađene sa Zakonom o zaštiti i spašavanju ljudi i materijalnih dobara od prirodnih i drugih nesreća (("Službene novine Federacije BiH", br.: 39/03, 22/06 i 43/10).

Dokumentacija je, u skladu sa čl. 105 stavak (5) i 110. stavak (3) stavljena na javni uvid na web stranici Federalnog ministarstva okoliša i turizma: <https://www.fmoit.gov.ba/bs/okolisne-dozvole/javne-rasprave-i-javni-uvidi/javni-uvid-u-zahtjev-za-izdavanje-okolisne-dozvole-privrednom-subjektu-privrednom-drustvu-interpromet-d-o-o-vitez> od 29. 10.2021. godine.

Nakon provedenog postupka za obavještavanje javnosti, izrađen je nacrt rješenja o izdavanju okolišne dozvole kako je utvrđeno u članu 88. stavak (5) Zakona.

Rješenje je izrađeno na osnovu podataka sadržanih u podnešenoj dokumentaciji, mišljenja javnosti koja su data u postupku koji je proveden prema članu 88. Zakona.

 Ovo rješenje je konačno u upravnom postupku i protiv istog nije dopuštena žalba. Protiv ovog rješenja može se pokrenuti upravni spor podnošenjem tužbe kod Kantonalnog suda u Sarajevu u roku od 30 dana od dana prijema rješenja. Tužba se podnosi u dva istovjetna primjerka i uz istu se prilaže ovo rješenje u originalu ili ovjerenom prepisu. .

 Na osnovu provedenog postupka i izvedenih dokaza, utvrđeni su svi podaci u skladu sa čl. 104. stavak (2) Zakona, te, u skladu sa odredbom člana 89. Zakona, riješeno kao u dispozitivu ovog rješenja.

U skladu sa Zakonom o federalnim upravnim taksama i tarifi federalnih upravnih taksi („Službene novine Federacije BiH“ broj: 43/13), podnosilac zahtjeva je uplatio 250,00 KM na budžetski račun kod UNION banke d.d. Sarajevo.

**Uputa o pravnom lijeku:**

Ovo rješenje je konačno u upravnom postupku i protiv njega nije dopuštena žalba, ali se može pokrenuti upravni spor tužbom pred Kantonalnim sudom u Sarajevu u roku od 30 dana od dana prijema ovog rješenja.

 **M I N I S T R I C A**

 **dr Edita Đapo**

*Dostavljeno:*

1. *Interpromet d.o.o. Vitez*
2. *Federalna uprava za inspekcijske poslove*
3. *Kantonalo štab civilne zaštite SBK*
4. *Sektor za okolišne dozvole*
5. *a/a*